section_heading: Povijest
paragraph_text: Od 2000. Aikido društvo Zagreb doživljava najveću ekspanziju gdje je težište svojeg rada prebacilo isključivo na Kineziološki fakultet te se zadržalo u prostorima udruge Roterra u Palmotićevoj. Broj aktivnih članova je narastao na oko 150 i treninzi su se održavali po nekoliko termina svaku večer tijekom cijelog tjedna. U to vrijeme iz redova vježbača profilirali su mnogi budući aikido instruktori koji su u svojim prebivalištima otvarali svoje klubove i dojo-e (u Osijeku, Daruvaru, Varaždinu, Bjelovaru, Sisku, Velikoj Gorici, Sesvetama, Puli i Labinu). Marijan Kudrna i Dobroslav Jakovljević su poticali razvoj aikida u dotičnim dojoima održavajući redovite seminare.